钦定古今图书集成/明伦汇编/氏族典/第432卷 > 赵世卿
## 钦定古今图书集成/明伦汇编/氏族典/第432卷 > 赵世卿

按《明外史赵世卿传》，“世卿字象贤，历城人。隆庆五年
进士，授南京兵部主事。张居正当国，数重谴言事者，
世卿奏《匡时五要》，遂出为楚府左长史。明年京察，复
坐以不谨落职归。居正死，起户部郎中，累迁户部右
侍郎，进尚书。世卿素励清操，当官尽职，帝雅重之。吏
部缺尚书，尝使兼署，推举无所私，惟楚宗人与王相”
讦，世卿力言王非伪，与沈一贯议合。李廷机辅政，世
卿力推之，廷臣遂议世卿党比。于是给事中杜士全、
御史苏为霖等攻之，世卿遂杜门乞去，章十馀上，不
报。三十八年秋，世卿乃拜疏出城候命。明年乘柴车
径去。家居七年卒。